|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 31.jūlijā** | **Nr. GND/2025/575** |
|  | **(protokols Nr.18; 75.p.)** |

**Par Ilonas Matīsas iecelšanu Gulbenes Mūzikas skolas direktora amatā**

Saskaņā ar Gulbenes novada pašvaldības 2025.gada 10.jūnija rīkojumu Nr. GND/7.22/25/16 “Par komisijas izveidošanu un nolikuma apstiprināšanu atklāta konkursa rīkošanai uz Gulbenes Mūzikas skolas direktora amatu” izveidotā pretendentu atlases vērtēšanas komisija, pamatojoties uz Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 12.punktu, kas nosaka, ka pēc noslēdzošās kārtas rezultātu apkopošanas komisija izvēlas izvirzītajām prasībām atbilstošāko pretendentu un sagatavo pamatotu ierosinājumu dibinātājam par pretendenta pieņemšanu darbā, 2025.gada 28.jūlija sēdē nolēma virzīt izskatīšanai domes sēdē ierosinājumu par **Ilonas Matīsas** iecelšanu Gulbenes Mūzikas skolas direktora amatā.

Pamatojoties uz Pašvaldību likuma 10.panta pirmās daļas 10.punktu, dome ir tiesīga izlemt ikvienu pašvaldības kompetences jautājumu; tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos, savukārt Izglītības likuma 17.panta trešās daļas 2.punkts nosaka, ka pašvaldība pieņem darbā un atbrīvo no darba tās padotībā esošo vispārējās izglītības iestāžu, tai skaitā speciālo izglītības iestāžu, profesionālās izglītības iestāžu, interešu izglītības iestāžu un profesionālās ievirzes izglītības iestāžu vadītājus. Atbilstoši Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14.punktam gadījumā, ja izglītības iestādes dibinātājs komisijas ieteikto pretendentu atzīst par piemērotu, dibinātājs pieņem lēmumu par pretendenta pieņemšanu darbā un par to rakstiski paziņo pretendentam.

Ņemot vērā minēto, kā arī Gulbenes Mūzikas skolas direktora amata pretendentu atlases vērtēšanas komisijas ierosinājumu un pamatojoties uz Pašvaldību likuma 10.panta pirmās daļas 10.punktu, Izglītības likuma 17.panta trešās daļas 2.punktu, Ministru kabineta 2014.gada 19.augusta noteikumu Nr.496 „Kārtība un vērtēšanas nosacījumi valsts un pašvaldību izglītības iestāžu (izņemot augstskolas un koledžas) vadītāju un pašvaldību izglītības pārvalžu vadītāju amatu pretendentu atlasei” 14.punktu, atklāti balsojot: ar 14 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Intars Liepiņš, Ivars Kupčs, Jānis Barinskis, Lāsma Gabdulļina, Liena Silauniece, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav,, Gulbenes novada pašvaldības dome NOLEMJ:

1. IECELT **Ilonu Matīsu**, Gulbenes Mūzikas skolas direktora amatā no **2025.gada 1.augusta.**

2. UZDOT Gulbenes novada pašvaldības izpilddirektorei Antrai Sprudzānei nodrošināt kontroli par šī lēmuma izpildei nepieciešamo dokumentācijas izstrādi un pasākumu veikšanu.

3. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonu statusa izmaiņām šā lēmuma 1.punktā minētajai personai.

Gulbenes novada pašvaldības domes priekšsēdētājs Normunds Mazūrs